

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.131

 (protokols Nr.4, 10.p.)

**Par nekustamā īpašuma “Lapiņi”, Veselavas pagastā, Priekuļu novadā, nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Lapiņi”, Veselavas pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Lapiņi”, Veselavas pagastā, Priekuļu novadā, kadastra numurs 4294 001 0182, kas sastāv no vienas zemes vienības 10,76 ha platībā, no internāta ēkas un divām saimniecības ēkām. Īpašums nostiprināts ar 20.08.2018. lēmumu Vidzemes rajona tiesas Zemesgrāmatu nodaļas Veselavas pagasta zemesgrāmatas nodalījumā Nr.100000581013.
2. Zemes vienībai “Lapiņi”, Veselavas pagasts, Priekuļu novads, kadastra apzīmējums 4294 001 0182, noteikts zemes lietošanas mērķis – (0901) izglītības un zinātnes iestāžu apbūve.
3. Nekustamā īpašuma “Lapiņi”, Veselavas pagasts, Priekuļu novads, kadastra Nr. 4294 001 0182, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
4. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
5. Aizliegumi īpašuma atsavināšanai nav konstatēti.
6. 2019.gada 17.aprīlī Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, Priekuļu novada domes Tautsaimniecības komitejas 2019.gada 17. aprīļa lēmumu (protokols Nr.5), atklāti balsojot, PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Nodot atsavināšanai izsolē pašvaldības nekustamo īpašumu “Lapiņi”, Priekuļu pagastā, Priekuļu novadā, īpašuma kadastra numurs 4294 001 0182, kas sastāv no vienas zemes vienības ar kadastra apzīmējumu 4294 001 0182, 10,76 ha platībā, internāta ēkas un divām saimniecības ēkām;
2. Pasūtīt nekustamā īpašuma “Lapiņi”, Veselavas pagasts, Priekuļu novads, īpašuma kadastra numurs 4294 001 0182, novērtējumu;
3. Pēc īpašuma novērtējuma saņemšanas, nekustamam īpašumam “Lapiņi”, Veselavas pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko;

Šo lēmumu, saskaņā ar Administratīvā procesa likuma 189. panta pirmo daļu, var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža ielā 13A, Valmierā, LV-4201.

Domes priekšsēdētāja Elīna Stapulone